PATVIRTINTA

 Panevėžio rajono švietimo centro

 direktoriaus 2023 m. spalio 2 d.

 įsakymu Nr. 87

**ŠALIES IKIMOKYKLINIO IR PRIEŠMOKYKLINIO AMŽIAUS VAIKŲ KŪRYBINIO PROJEKTO „RUDENINIS DRABUŽIS“ NUOSTATAI**

**I SKYRIUS**

**BENDROSIOS NUOSTATOS**

1. Šalies ikimokyklinio ir priešmokyklinio amžiaus vaikų kūrybinis projektas „Rudeninis drabužis“ (toliau – Projektas) skirtas ikimokyklinio ir priešmokyklinio amžiaus vaikams, mokytojams.

2. Projektą organizuoja Panevėžio r. Smilgių gimnazijos ikimokyklinio ugdymo skyrius.

3. Idėjos autorės Panevėžio r. Smilgių gimnazijos ikimokyklinio ugdymo skyriaus mokytojos Daiva Marozienė, tel. +370 613 96 414, el. p. marozienedaiva1@gmail.com, Monika Damašienė, tel. +370 628 01 805, el. p. monciuxasas@gmail.com.

4. Projekto organizatoriai numato Projekto tikslą, uždavinius, vykdymo laiką, darbų pateikimo ir Projekto sąlygas.

**II SKYRIUS**

**TIKSLAS IR UŽDAVINIAI**

5. Projekto tikslas – atskleisti vaikų kūrybinį potencialą, skatinti saviraiškos galimybes, pasirenkant įvairias meninės raiškos priemones, antrines ir (ar) gamtines žaliavas bei netradicines priemones sukurti rudens metų laiką atspindintį drabužį.

6. Uždaviniai:

6.1. naudojant įvairias raiškos priemones supažindinti vaikus su drabužio kūrimo procesu;

6.2. puoselėti vaikų estetinio grožio suvokimą;

6.3. skatinti vaikų pažinimo ir meninės saviraiškos kompetencijas, įgyvendinant kūrybines idėjas;

6.4. kūrybiškai ir išradingai taikyti įvairias meninės raiškos formas, technikas ir medžiagas;

6.5. Projekto aprašymą paskelbti Panevėžio r. Smilgių gimnazijos interneto puslapyje [http://www.smilgiai.panevezys.lm.lt](http://www.smilgiai.panevezys.lm.lt/), Panevėžio rajono švietimo centro interneto puslapyje [www.prsc.lt](http://www.prsc.lt).

**III SKYRIUS**

**VYKDYMO LAIKAS**

7. Nuo 2023 m. spalio 16 d. iki 2023 m. lapkričio 10 d.

**IV SKYRIUS**

**DALYVIAI**

8. Projekte kviečiami dalyvauti šalies ikimokyklinio ir priešmokyklinio ugdymo įstaigų mokytojai ir jų ugdytiniai. Darbai gali būti individualūs arba grupiniai.

**V SKYRIUS**

**ORGANIZAVIMO IR DALYVAVIMO TVARKA**

9. Vaikai kartu su mokytojais pasirenka kūrybinių darbų atlikimo priemones ir techniką.

10. Kuriamas erdvinis drabužis, atitinkantis realų vaiko ar suaugusiojo ūgį.

11. Dalyvių skaičius iš vienos įstaigos neribojamas, galima siųsti neribotą skaičių kūrybinių darbų fotografijų. Darbai gali būti individualūs arba grupiniai.

12. Parodos dalyviai sukurtus darbus fotografuoja ir kelia į uždarą „Facebook“ grupę „Rudeninis drabužis“ iki lapkričio 10 d.

13. Įkeliant nuotrauką viršuje reikia parašyti nesutrumpintą švietimo įstaigos pavadinimą, mokytojo vardą ir pavardę, dalyvio amžių, lankomą grupę, jeigu darbas kolektyvinis, grupės pavadinimą.

**VI SKYRIUS**

**BAIGIAMOSIOS NUOSTATOS**

14. Projekto organizatoriai pasilieka teisę darbų fotografijas publikuoti įvairiuose leidiniuose, įstaigos interneto svetainėje, spaudoje, interneto erdvėje.

15. Projekto „Rudeninis drabužis“ fotografijos bus eksponuojamos virtualioje fotografijų parodoje kartu su trumpu straipsniu Panevėžio r. Smilgių gimnazijos interneto puslapyje. Taip pat straipsnis apie Projektą bus paskelbtas Panevėžio rajono švietimo centro interneto puslapyje [www.prsc.lt](http://www.prsc.lt).

16. Projekto dalyviai bus apdovanoti Smilgių gimnazijos direktoriaus padėkos raštais, mokytojams bus išduodamos pažymos apie dalyvavimą Projekte. Pažymos ir padėkos iki 2023 m. lapkričio 30 d. bus paskelbtos uždaroje „Facebook“ grupėje „Rudeninis drabužis“.

17. Dalyvavimas šiame Projekte reiškia sutikimą su visomis parodos sąlygomis. Dalyvaujančios švietimo įstaigos atsakingos už tėvų (globėjų) sutikimus dėl Projekto vaizdinėje medžiagoje esančių asmenų viešinimo.

\_\_\_\_\_\_\_\_\_\_\_\_\_\_\_\_\_\_\_\_\_\_\_